text: [{"text_idx": "#000007", "text": "Ho\u0301smorgunin, 10. november kom Finnur Fri\u0301\u00f0i inn vi\u00f0 1.600 tonsum av go\u0301\u00f0ari sild, i\u00f0 var fiska\u00f0 millum F\u00f8royar og I\u0301sland. Landingin byrja\u00f0i kl. 09.30. Vit settu eina framlei\u00f0slulinju av til at flaka, skralla og pakka sildina i\u0301 2 kg. frystiposar."}, {"text_idx": "#000008", "text": "Sildafl\u00f8kini vo\u0301r\u00f0u si\u0301\u00f0ani l\u00f8gd i\u0301 i\u0301sk\u00f8r, inntil tey vo\u0301r\u00f0u heinta\u00f0i. Fyri at tryggja at vit h\u00f8vdu nokk av fl\u00f8kum, framleiddu vit 550 posar. Kl. 15.30 var kla\u0301rt at heinta uttanfyri skrivstovubygningin a\u0301 havnarlagnum. Fra\u0301 kl. 15.30 til kl. 19.00 var ein stri\u0301\u00f0ur streymur av fo\u0301lki framvi\u00f0 hja\u0301 Var\u00f0anum Pelagic og heinta\u00f0i sildafl\u00f8k. Ta\u0301 i\u00f0 avtorna\u00f0i vo\u0301ru 500 posar av sild latnir teimum, i\u00f0 komu framvi\u00f0. Ta\u00f0, i\u00f0 eftir var, var\u00f0 givi\u00f0 Su\u00f0uroyar Sju\u0301krahu\u0301si."}, {"text_idx": "#000009", "text": "Fleiri fo\u0301lk gj\u00f8rdu okkum varug vi\u00f0, at tey eisini vo\u0301ru a\u0301huga\u00f0i i\u0301 at fa\u0301a sildafl\u00f8k, men tey h\u00f8vdu ti\u0301verri ikki havt m\u00f8guleika at heinta sild a\u0301setta dagin. Avgj\u00f8rt var\u00f0, at framlei\u00f0a 250 posar aftrat. Vit kunngj\u00f8rdu a\u0301 facebook, at tey, i\u00f0 ikki h\u00f8vdu fingi\u00f0 sild, kundu koma og heinta. Innan ein ti\u0301mi var farin, vo\u0301r\u00f0u allir posarnir heinta\u00f0ir. Ta\u00f0 vil siga, at tilsamans vo\u0301r\u00f0u 1,6 tons av sildafl\u00f8kum latin teimum, i\u00f0 h\u00f8vdu vi\u0301st tiltakinum a\u0301huga. 1,6 tons av sildafl\u00f8kum er umlei\u00f0 3,5 tons av rundari sild."}]